Dorothy Stuart Russell

Dorothy Stuart Russell (Sydney, 1895eko ekainaren 29a - Dorking, 1983ko urriaren 19a) Australian jaiotako britainiar patologoa izan zen. Bernhard Baron Patologia Institutuko zuzendaria izan zen.

 Bizitza 
Dorothy Stuart Russell 1895ean jaio zen Sydneyn, Australian. Phillip Russell eta Alice Caveren bigarren alaba izan zen. 1898an aita hil eta 1904an ama hil ondoren, bere ahizpa eta biak Fowlmere-ra (Ingalaterra) bidali zituzten aitaren aldeko izebaren zaintzapean. Neskentzako Perse Institutura joan zen Cambridgeko Unibertsitatera joan aurretik, eta Girtoneko unibertsitate-ikastetxean lortu zuen gradua 1918an.

 Ibilbidea 
1918an, Russellek Londresko Ospitaleko Medikuntza Eskolan (LHMC) ikasi zuen, eta han Hubert Turnbull tutorea aurkitu zuen. Turnbull anatomia morbidoko irakaslea zen eta finantzaketa jaso zuen harekin urte batzuetan lan egiteko. 1922an titulua lortu ondoren, patologia ikasketak egin zituen. 1928an, Russellek Rockefeller beka bat irabazi zuen eta Frank Malloryrekin lan egin zuen Bostonen, eta Wilder Penfieldekin Montrealgo Neurologia Institutuan. Urte honek neuropatologia ikasketetara pasatzeko aukera eman zion. Medikuntzako titulua eta Unibertsitateko Urrezko Domina lortu zituen 1929an.

Russellek  A Classification of Bright's Disease (Bright-en gaixotasunaren sailkapena) argitaratu zuen 1930ean, eta gai hau gehiago garatu zuen 1943ko zientzia doktoretzan. 1929tik aurrera, Russellek Hugh Cairnsekin estuki lan egin zuen 1944 ingurura arte, Ikerketa Medikoko Kontseiluan. Gerra garaian, Oxfordeko Unibertsitatean lan egin zuen, Buruko Lesioen Ospitale Militarrean.

1944an Londresko Ospitaleko Medikuntza Fakultatera itzuli zen, eta han Turnbullen zeregin asko hartu zituen bere gain. Patologia Morbidoko irakasle izendatu zuten, kargu horretan izendatu zuten lehen emakumea izanik, 1946an bere tutore Turnbull irakaslearen ordez. 1949an Observations on the Pathology of Hydrocephalus (Behaketak Hidrozefaliaren Patologiari buruz)  lana argitaratu zuen. 1959an Russellek Lucien Rubinsteinekin batera argitaratu zuen bere lana, The pathology of tumors of the nerve system (Nerbio-sistemako tumoreen patologia). 1960an erretiratu zen. 1960an irakasle emeritu izendatu zuten.

Russell Dorkingen hil zen 1983an.

 Sariak eta aintzatespenak 

 Russell Medikuntza Errege Elkarteko kidea zen. Halaber, Errege Mikroskopio Elkarteko eta Royal College of Physicians-eko, (Medikuen Errege Elkargoko) kidea zen.
 1968an, Royal College of Physicians-eko Oliver Sharpey saria irabazi zuen.

 Erreferentziak 

 Kanpo estekak 

Kategoria:Patologoak
Kategoria:Emakume medikuak
Kategoria:Emakume ikertzaileak
Kategoria:Emakume irakasleak
Kategoria:Emakume zientzialariak